**שם השיעור** **היכן נמצאת השכינה כשישראל גולים?**

**שם המרצה** (כתובת דוא"ל) **–**

1. האומרי' לא בקרוב בנות בתים - לא בקרוב תהיה הגזרה שמתנבא הנביא עלינו לפיכך לא נחוש לדבריו ונבנה בתים כי ירושלם היא הסיר ואנחנו הבשר כמו שהבשר לא יוציאוהו מתוך הקדרה עד שיתבשל כן אנחנו לא נצא מירוש' ולא נגלה ממנה עד שיגיע זמנינו למות ונמות בה (רד"ק יחזקאל יא,ג)

2. כי לא יצלח - וגם בזה לא תהיה לו הצלחה שיהיה מזרעו מושל ביהודה והנה זרובבל שהיה בן בנו היה מושל ביהודה אלא כמו שאמרו רז"ל שעשה תשובה בבית האסורים אמרו רבותינו ז"ל גדולה תשובה שמקרעת גזר דינו של אדם שנאמר כתבו את האיש הזה ערירי וכיון שעשה תשובה נהפך לו גזר דין לטובה ואמר לו אקחך זרובבל בן שאלתיאל עבדי ושמתיך כחותם כי בך בחרתי ועוד אמרו א"ר יוחנן גלות מכפרת על הכל שנאמר כתבו את האיש הזה ערירי ובתר דגלה כתיב ובני כניהו אסיר בנו שאלתיאל בנו וגו' (רד"ק, ירמיה כב,ל)

3. אמר רב יהודה בר אידי אמר רבי יוחנן עשר מסעות נסעה שכינה מקראי וכנגדן גלתה סנהדרין מגמרא עשר מסעות נסעה שכינה מקראי מכפרת לכרוב ומכרוב לכרוב ומכרוב למפתן וממפתן לחצר ומחצר למזבח וממזבח לגג ומגג לחומה ומחומה לעיר ומעיר להר ומהר למדבר וממדבר עלתה וישבה במקומה שנאמר אלך אשובה אל מקומי מכפורת לכרוב מכרוב לכרוב ומכרוב למפתן דכתיב ונועדתי [לך שם ודברתי] אתך מעל הכפורת וכתיב וירכב על כרוב ויעף וכתיב וכבוד אלהי ישראל נעלה מעל הכרוב אשר היה עליו אל מפתן הבית וממפתן לחצר דכתיב וימלא הבית את הענן והחצר מלאה את נגה כבוד ה' מחצר למזבח דכתיב ראיתי את ה' נצב על המזבח וממזבח לגג דכתיב טוב לשבת על פנת גג מגג לחומה דכתיב והנה ה' נצב על חומת אנך מחומה לעיר דכתיב קול ה' לעיר יקרא ומעיר להר דכתיב ויעל כבוד ה' מעל תוך העיר ויעמד על ההר אשר מקדם לעיר ומהר למדבר דכתיב טוב שבת בארץ מדבר וממדבר עלתה וישבה במקומה דכתיב אלך אשובה אל מקומי וגו' אמר רבי יוחנן ששה חדשים נתעכבה שכינה לישראל במדבר שמא יחזרו בתשובה כיון שלא חזרו אמר תיפח עצמן שנאמר ועיני רשעים תכלינה ומנוס אבד מנהם ותקותם מפח נפש (ראש השנה לא ע"א)

4. ומשה היה רעה (שמות ג). הדא הוא דכתיב: ד' בְּהֵיכַל קָדְשוֹ ד' (תהלים יא). אמר רשב"ן: משחרב בית המקדש נסתלקה שכינה לשמים, שנאמר: ד' בַּשָּמַיִם כִּסְאוֹ (תהלים יא). (שמות רבה [שנאן] פרשת שמות פרשה ב ב)

5. הנגלה נגליתי וגו' בהיותם במצרים. תניא ר' שמעון בן יוחאי אומר בא וראה כמה חביבין ישראל על הקב"ה שבכל מקום שגלו גלתה שכינה עמהם שנאמר הנגלה נגליתי וגו' בהיותם במצרים. גלו לבבל שכינה עמהם שנאמר למענכם שולחתי בבלה, גלו לעילם שכינה עמהם שנאמר ושמתי כסאי בעילם. גלו לאדום שכינה עמהם שנאמר מי זה בא מאדום. ואף כשהן עתידים להגאל שכינה עמהם שנאמר ושב ה' אלהיך את שבותך ישוב לא נאמר אלא ושב, מלמד שהקב"ה שב עמהם מן הגליות. אין לי אלא צרת צבור, צרת יחיד מנין תלמוד לומר יקראני ואענהו (ילקוט שמעוני על שמואל א פרק ב רמז צב)

6. למלך שנשא אשה והייתה אצלו שנים הרבה ולא היה לו בנים ממנה, אמר לה בתי לכי הנשאי לאדם אחר שמא יהו לך בנים ממנו, אלא כל כלי חמדה שיש לי בתוך ביתיך טלי וצאי, אמרה לו אם כך הוא אעשה לך סעודה ונאכל ונשתה ואפרוש ממך, שלא יהו אומרים, ראו אשתו של מלך מתוך שהוא שונא אותה הוציאה מביתו. אמר לה הן, מיד עשתה סעודה, אכל ושתה המלך ונשתכר, והיא צותה לעבדיה בחצי הלילה ועמדו והוציאוהו במיטה לבית אביה, כיון שניער המלך משנתו אמר באיזה מקום אני מיסב? אמרה לו: בבית אבי. אמר לה: ומה טיבה בבית אביך? אמרה לו: כך אמרת לי כל כלי חמדה שיש לי טלי וצאי, אין לי מחמד עיני ומשמח נפשי אלא אתה. אף כנסת ישראל בשעה שאמר להם הקב"ה למי אתם רוצים [שאעמיד] אותו מקברו וילך בראשיכם לבבל, אמרו לו: אין אנו רוצים אלא בך שנאמר כי אתה אבינו, מיד אמר להם הקדוש ברוך הוא אני אהיה זיווגך ואני אעלה אתכם שנאמר למענכם שלחתי בבלה (ישעיה שם מג). (פסיקתא רבתי ל)